Jonas Lexell

Jonas Lexell (1699 Tukholma – 9. toukokuuta 1768 Turku) oli ruotsalais-suomalainen kultaseppä ja valtiopäivämies. Hän oli aikanaan Turun parhaita kulta- ja jalokiviseppiä, ja hän toimi ammattikuntansa oltermannina vuodet 1742–1762 sekä Suomen helmenkalastustarkastajana vuodesta 1737 kuolemaansa saakka.

Lexell hoiti useita luottamustehtäviä. Hän edusti Turkua kolmilla valtiopäivillä 1740–1760-luvulla hattupuolueen kannattajana, ja kolmannen valtiopäiväkautensa jälkeen hänet valittiin raatimieheksi.

Lexellin puoliso vuodesta 1740 oli Magdalena Catharina o.s. Björkegren (1718–1750). Heidän esikoisensa oli tähtitieteilijä ja matemaatikko Anders Johan Lexell.

Lähteet
 

Suomalaiset kultasepät
Ruotsin säätyvaltiopäivien valtiopäivämiehet
Turun raatimiehet
Vuonna 1699 syntyneet
Vuonna 1768 kuolleet